十二時歌
作者：文偃
朝代：唐

paragraphs: 夜半子，愚夫說相似。
鷄鳴丑，癡人捧龜首。
平旦寅，曉何人。
日出卯，韓情枯骨咬。
食時辰，歷歷明機是悟（《古尊宿語當》卷十五引作「悮」）真。
禺中巳，去來南北子。
日南午，認向途中苦。
日昳未，夏逢說寒氣。
晡時申，張三李四會言真。
日入酉，恒機何得守。
黃昏戌，看見時光誰受屈。
人定亥，直（一作「真」）得分明沉苦海。
（見《大正新修大藏經》第四十七冊宋僧守堅集《雲門匡真禪師廣錄》卷上。
此條承王小盾同志告知。
）。